

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 28.02.25

Δελτίο Τύπου

**Ψήφισμα του Δημοτικού Συμβουλίου Λευκάδας για την τραγωδία των Τεμπών**

Στη συνεδρίαση της 27ης Φεβρουαρίου 2025, το Δημοτικό Συμβούλιο Λευκάδας αποφάσισε την έκδοση ψηφίσματος, το οποίο κατέθεσε ο Δήμαρχος Λευκάδας Δρ. Ξενοφών Βεργίνης, με το ακόλουθο περιεχόμενο:

Στις 28.02.2025 συμπληρώνονται δύο (2) χρόνια από το τραγικό σιδηροδρομικό δυστύχημα στα Τέμπη, που συγκλόνισε την ελληνική κοινωνία και προκάλεσε πάνδημο εθνικό πένθος.

ΤΟ ΔΗΜΟΤΙΚΟ ΣΥΜΒΟΥΛΙΟ ΛΕΥΚΑΔΑΣ

Συμπαρίσταται στις οικογένειες των θυμάτων του τραγικού δυστυχήματος των Τεμπών, που βιώνουν ανείπωτη ψυχική οδύνη και ζητεί από την Ελληνική Δικαιοσύνη, ως αποκλειστική κατά το Σύνταγμα αρμόδια εξουσία που διερευνά την υπόθεση, όπως  αποδώσει τις  ποινικές ευθύνες σε βάρος παντός υπαιτίου.

Υιοθετεί την απόφαση του Δημάρχου Λευκάδας, Δρ. Ξενοφώντα Βεργίνη, να αποχωρήσουν οι υπάλληλοι του Δήμου από την εργασία τους στις 10:30 π.μ. μέχρι τη λήξη του ωραρίου, ως ένδειξη πένθους και ελάχιστου φόρου τιμής στα θύματα της τραγωδίας.

 Από το Δήμο Λευκάδας